لیکن مصر کی اس آزاد عورت نے جب اس طرح جادو چلتے نہ دیکھا تو ایک روز بے قابو ہو کر مکان کے دروازے بند کر دیے اور اصرار کرنے لگی کہ مجھے شاد کام کر ، حضرت یوسف ( علیہ السلام ) کے لیے یہ وقت سخت آزمائش کا تھا ، شاہی خاندان کی نوجوان عورت ، شعلہ حسن سے لالہ رو ، محبوب نہیں بلکہ عاشق ، آرائش حسن کی بے پناہ نمائش ، عشوہ طرازیوں کی بارش ، ادھر یوسف ( علیہ السلام ) خود نوجوان ، دروازے بند کسی کا نہ خوف اور نہ ڈر ، مالکہ خود ذمہ دار ، حالات ہر طرح سازگار ، مگر کیا حالات کی سازگاری سے یوسف نے ایک لمحہ کے لیے بھی عزیز مصر کی بیوی کی حوصلہ افزائی کی ، کیا اس کے دل نے قرار چھوڑ کر بے قراری کی ، کیا نفس نے ثبات قلب کو ایک لمحہ کے لیے بھی متزلزل کیا ؟
Entity: یوسف — Type: /person